open-index/open-wikipedia-markdown huggingface dataset:
वाइल्डबेरीज

**वाइल्डबेरीज** () रूसमा आधारित सबैभन्दा ठूलो अन्तर्राष्ट्रिय अनलाइन खुद्रा विक्रेता हो जसको व्यापार जुत्ता, इलेक्ट्रोनिक्स, बालबालिकाको सामान, घरेलू सामानहरू तथा अन्य सामानहरूमा आधारित छ।। रूसको अतिरिक्त यसले रूसका छिमेकी राष्ट्रहरू जस्तै बेलारुस, कजाख्स्तान, किर्गिस्तान र अर्मेनियामा पनि सेवा सञ्चालन गर्दछ। सन् २०१९ मा कम्पनीले युरोपेली सङ्घको बजारमा पनि प्रवेश गर्ने योजना बनाएको छ। सन् २००३ मा स्थापना भएको यस कम्पनीलाई र ओओओ "वाइल्डबेरी"द्वारा नियन्त्रण तथा सञ्चालन गरिँदै आइरहेको छ।

यस कम्पनीलाई सन् २००४ तात्याना भ्लादिमिरोभना बकल्चुक र भ्लादिस्लाभ बाकाल्चुकद्वारा स्थापना गरिएको थियो।  बाकाल्चुकले सन् २००४ मा २८ वर्षको उमेरमा उनको मस्कोमा रहेको भवनबाट व्यवसायको सुरुवात गरेकी थिइन। युवा आमाहरूका लागि घरमा नवजात शिशका लागि आवश्यक हुने कपडा किन्नु कत्ति गाह्रो हुने कुराको महसुस गर्दै उक्त व्यवसाय सञ्चालन गरेको उनले बताएकी थिइन्।
उनका श्रीमान्, भ्लादिस्लाभ एक सूचना प्रविधि प्राविधिक हुन् जसले उनले सञ्चालन गरेको अनलाइन व्यवसायमा सामेल भई उक्त व्यापारलाई बढाउनका लागि मद्दत गरेका थिए।

यो सन् २०१६, १७ र १८ को अन्त्य सम्म रूसको सबैभन्दा ठूलो अनलाइन खुद्रा भण्डार हो। कम्पनीका अनुसार सन् २०१८ मा यसको कारोबार ७२% ले वृद्धि भई ११८.७ अरब रूबल पुगेको थियो।

## इतिहास 
यस कम्पनीलाई सन् २००४ तात्याना भ्लादिमिरोभना बकल्चुक र भ्लादिस्लाभ बाकाल्चुकद्वारा स्थापना गरिएको थियो।

सन् २०१२ मा,  वाइल्डबेरीले बेलारुसको बजारमा प्रवेश गरेको थियो भने कम्पनीले सोही वर्ष बेलारुसमा आफ्ना उत्पादनहरू कजाख्स्तानमा पनि बेचेको थियो।

सन् २०१५ सम्ममा, वाइल्डबेरी सर्वाधिक लोकप्रिय घरेलू अनलाइन पसल बन्न सफल भएको थियो।

सन् २०१६ को सुरुवात तिर वाइल्डबेरीले रूसी सङ्घमा कम्पनीका (अनलाइन भण्डार तथा अफलाइन सञ्जालहरू) अनलाइन बिक्रीको लागि पहिलो स्थानमा ओगट्न सफल भएको थियो। जुन आफ्नै उत्पादनको सङ्ख्यामा वृद्धिसँग सम्बन्धित थियो। सन् २०१६ को सबैको सामानहरूको बिक्री अनुमानित ४५.६ बिलियन डलर पुगेको थियो।

सन् २०१८ मा, अनलाइन भण्डारले खाद्यान्न उत्पादनहरू बेच्न थालेको थियो। यसैबीच, रुनेटको सबैभन्दा महँगो कम्पनीको रूपमा यसलाई अर्को वरियतामा रूसी फोर्ब्सले सिमित दायित्व कम्पनी "वाइल्डबेरी" लाई चौथो स्थानमा राखेको थियो, यसको पूँजी ६०२ मिलियन अमेरिकी डलर रहेको थियो। सन् २०१९ मा वाइल्डबेरीले फोर्ब्स पत्रिकामा प्रकाशित रुनेटमा सबैभन्दा महँगो कम्पनीको रूपमा चौथो स्थान प्राप्त गरेको थियो।
सन् २०१९ मा कम्पनीको मूल्य, विज्ञहरुका अनुसार १.२ अरब अमेरिकी डलर रहेको अनुमान गरेका थिए। सन् २०१९ मै अमेरिकी पत्रिका फोर्ब्सले "शीर्ष १० सबैभन्दा उल्लेखनीय नयाँ अरबपतिको वरियतामा  कम्पनीकी संस्थापक तात्याना बाकलचुकलाई सामेल गरेको थियो। कम्पनीका अनुसार सन् २०१८ मा यसको कारोबार ७२% ले वृद्धि भई ११८.७ अरब रूबल पुगेको थियो।

१ मार्च २०१९ देखि वाइल्डबेरीले डच ब्राण्ड  मेक्सको नयाँ सङ्ग्रहको विशेष अनलाइन विक्रेता बनेको थियो।

## सन्दर्भ सामग्रीहरू 
## बाह्य कडीहरू 
* WildBerries.ru — Интернет-магазин модной одежды и обуви
* Энциклопедия моды

श्रेणी:रूसका अनलाइन खुद्रा पसलहरू
श्रेणी:मस्कोमा आधारित कम्पनीहरू
बङ्गलादेश फुटबल महासङ्घ

**बङ्गलादेश फुटबल महासङ्घ** () बङ्गलादेश सरकारीको अधिनमा रहेका एक आधिकारिक फुटबल सङ्घ हो। यस सङ्घले बङ्गलादेशमा राष्ट्रिय स्तरको फुटबल प्रतियोगिता आयोजना तथा व्यवस्थापन गर्न गर्छ। यस सङ्घले हाल बङ्गलादेश राष्ट्रिय फुटबल टोली र बङ्गलादेश महिला फुटबल टोलीको प्रशासकीय रूपमा व्यवस्थापन तथा खेलहरू सञ्चालन गर्ने गर्छ।

बङ्गलादेश फुटबल महासङ्घले बङ्गलादेश भित्र हाल बङ्गलादेश प्रमियर लिग र अन्य राष्ट्रिय स्तरका फुटबल प्रतियोगिताहरू तथा अन्य प्रतियोगिताहरू पनि आयोजना गर्दै आएको छ। बङ्गलादेश फुटबल महासङ्घ दक्षिण एसियाली फुटबल महासङ्घको एक संस्थापन गर्ने सङ्घ पनि हो। यो महासङ्घ बिएफएफ भवन, मोती झेल र राजधानी ढाकामा आधारित छ।

## इतिहास 
बङ्गलादेश फुटबल महासङ्घको स्थापना सन् १९७२ जुलाई १५ मा एमडी योसुफ आलीले (पूर्व शिक्षा, संस्कृति तथा खेलकुद मन्त्री) गरेका थिए। आलीले यस सङ्घको स्थापना गरेपछि उनले अब्दुल हासिमलाई यस सङ्घको सचिव पदमा नियुक्त गराएका थिए। यस महासङ्घले एसियाली फुटबल महासङ्घ र फिफासँग क्रमशः सन् १९७३ र १९७६ मा सम्बद्धता प्राप्त गरेको थियो। सन् २९८३-८६ र सन् २९९८-०२ मा बङ्गलादेश एसियाली फुटबल महासङ्घको कार्यकारी समितिमा निर्वाचित भएको थियो भने सन् १९९०-९४ सम्म हाफिजुद्दिन अहमद एसियाली फुटबल महासङ्घको उप-प्रधानको रूपमा निर्वाचित भएका थिए। सन् १९४८ मा शुरू भएको ढाका लिगको नेतृत्व पछि बङ्गलादेश फुटबल महासङ्घले लिएको थियो भने बङ्गलादेशको स्वतन्त्रता पश्चात् यस लिग दर्शनहरूले सर्वाधिक रुचाएका थिए। दर्शक तथा अनुयायीहरूको आधार तथा माया पाएपछि यो लिग पुनः सञ्चालनमा ल्याइएको थियो। सन् १९८० मा बङ्गलादेश फुटबल महासङ्घले फेडेरेसन कपको पनि स्थापना गरेको थियो जसका कारण यो कप पछि देशकै सर्वाधिक उच्च घरेलु टोलीहरूको प्रतियोगिता बन्न सफल भएको थियो। सन् २००७ मा बङ्गलादेश फुटबल महासङ्घले देशकै उच्च घरेलु लिग बङ्गलादेश प्रिमियर लिगको (शुरूवात चरणमा बि लिग) स्थापना गरेको थियो। सन् २००९ मा बङ्गलादेश फुटबल महासङ्घले सर्वाधिक लगानीमा घरेलु प्रतियोगिता सुपर लिगको स्थापना पनि गरेको थियो। सन् २०१२ मा यस सङ्घले बङ्गलादेश च्याम्पियनसिप लिगको पनि स्थापना गरेको थियो। यो सङ्घ दक्षिण एसियाली फुटबल महासङ्घको एक प्रमुख अङ्ग हो तथा उक्त महासङ्घ संस्थापन गर्न सङ्घ पनि हो।

## प्रतियोगिताहरू 
## रङ्गशाला 
## सन्दर्भ सामग्री 
## बाह्य कडीहरू 
*फिफा डटकममा बङ्गलादेश
*बङ्गलादेश एसियाली फुटबल सङ्घमा

श्रेणी:बङ्गलादेशमा फुटबल
लिटन दास

**लिटन दास** ( जन्म: १३ अक्टोबर १९९४) एक बङ्गलादेशी राष्ट्रिय क्रिकेट खेलाडी हुन्। उनले क्रिकेट खेलमा मुख्यतया विकेट किपर र दायाँ हाते ब्याट्सम्यानको भूमिकामा मैदान उत्रिने गर्छन्। घरेलु क्रिकेट प्रतियोगितामा हाल उनी कुमिल्ला भिक्टोरियान्सको प्रतिनिधित्व गर्छन्।

## घरेलु कार्यकाल 
सन् २०१२ १९ वर्ष मुनिको विश्वकपमा लिटनले बङ्गलादेश राष्ट्रिय क्रिकेट टोलीको प्रतिनिधित्व गर्दै विश्वकपमा पर्दापण गरेका थिए भने उनले सन् २०१४ को १९ वर्ष मुनिको विश्वकपमा पनि खेलेको थिए। सन् २०१४-१५ राष्ट्रिय क्रिकेट लिगको संस्करणमा लिटनले रङ्पुर विभागका तर्फबाट खेल खेलेका थिए जहाँ उनले पुरै प्रतियोगिताका सात खेलमा ८५.३३ को अौषत अङ्कमा कुल १,०२४ रन बनाउन सफल भएका थिए भने उक्त प्रतियोगिता रङ्पुर विभागले जित्न सफल भएको थियो। 

सन् २०१७-१७ बङ्गलादेश क्रिकेट लिग अन्तर्गतको सन् २०१७ जनवरीमा लिटनले इस्ट जोन क्रिकेट क्लबबाट पर्दापण गर्दै दुई शतक रन बनाउन सफल भएका थिए जसका कारण सन् २०१७ फेब्रुअरीमा आयोजना हुन लागेको भातर विरुद्ध बङ्गलादेशको टेस्ट श्रृङ्खलामा उनलाई राष्ट्रिय क्रिकेट टोलीमा समावेश गरिएको थियो। सन् २०१६-१७ ढाका प्रिमियर विभागीय क्रिकेट प्रतियोगिता अन्तर्गत लिटनले १४ खेलमा सर्वाधिक कुल ७५२ रन बनाउन सफल भएका थिए। सन् २०१७-१८ बङ्गलादेश क्रिकेट लिग अन्तर्गत सन् २०१८ अप्रिलमा आयोजित खेलमा दासले सर्वाधिक रन बनाउन सफल भएका थिए जहाँ उनले ६ खेलमा कुल ७७९ रन बनाएका थिए। सन् २०१९-१९ बङ्गलादेश प्रिमियर लिग अन्तर्गत सन् २०१८ अक्टोबरमा दास सिलेट सिक्सर्समा आवद्ध भएका थिए।

## अन्तर्राष्ट्रिय कार्यकाल 
१० जुन २०१५ का दिन भारत विरुद्ध बङ्गलादेशको एकदिवसीय अन्तर्राष्ट्रिय खेलको श्रृङ्खलामा लिटनले बङ्गलादेश राष्ट्रिय क्रिकेट टोलीबाट पर्दापण गरेका थिए भने ५ जुलाई २०१५ का दिन लिटन दासले टि ट्वेण्टी अन्तर्राष्ट्रिय खेलमा दक्षिण अफ्रिकाको विरुद्धमा बङ्गलादेश राष्ट्रिय टोलीबाट पर्दापण गरेका थिए। २ मार्च २०१७ का दिन बङ्गलादेश राष्ट्रिय क्रिकेट टोलीका कप्तान मुसफिकुर रहिमलाई बङ्गलादेश क्रिकेट परिषद्ले केवल ब्याट्सम्यानको रूपमा खेल्न आव्हान गरेपछि दास श्रीलङ्का विरुद्ध टेस्ट श्रृङ्खलामा विकेट किपर रूपमा मैदान उत्रिएका थिए। २८ सेप्टेम्बर २०१८ का दिन बङ्गलादेश विरुद्ध भारतको खेल सन् २०१८ एसिया कपमा आयोजना गरिएको थियो जहाँ दासले उनको क्रिकेट कार्यकालको पहिलो एकदिवसीय अन्तर्राष्ट्रिय शतक रन बनाउन सफल भएका थिए भने उनले उक्त अङ्क जोड्ने क्रममा १२ चौका र २ छक्का सहित १२१ सामनामा ११७ रन बनाएका थिए। उक्त खेलमा दास खेलकै उत्कृष्ट खेलाडी बनेका थिए तर उक्त खेल भने बङ्गलादेश भारतसँग पराजित भएको थियो। सन् २०१९ मा आयोजना हुन लागेको क्रिकेट विश्वकपमा लिटन दास बङ्गलादेश राष्ट्रिय क्रिकेट टोलीमा छनोट हुन सफल भएका थिए। उक्त विश्वकपमा दासले विश्वकप पर्दापण वेस्ट इण्डिजका विरुद्धमा गरेका थिए जहाँ उनले उक्त खेलमा व्यक्तिगत ९४ रन बनाउन सफल भएका थिए भने उनले साकिब आल हासानसँग साझेदारी गर्दै १८९ रन बनाएका थिए जसका कारण बङ्गलादेश ७ विकेटले विजयी भएको थियो।

## सन्दर्भ सामग्री 
## बाह्य कडीहरू 
*

श्रेणी:बङ्गलादेशका क्रिकेट खेलाडीहरू
श्रेणी:सन् १९९४ मा जन्म
मोहम्मद नाईम इसलाम

**मोहम्मद नाईम इसलाम** () एक बङ्गलादेशी अन्तर्राष्ट्रिय क्रिकेट खेलाडी हुन्। नाईम हाल चट्टग्राम स्थित चिटागाङ भाइकिङ्स क्रिकेट क्लबमा आवद्ध छन्।

## घरेलु कार्यकाल 
नाईम इसलामले सन् २००४-०५ संस्करणमा राजशाही विभाग प्रतिनिधित्व गर्दै घरेलु क्रिकेटमा पर्दापण गरेका थिए भने यस अघि नाईमले सन् २००३-०४ १९ वर्ष मुनिको क्रिकेट विश्वकपमा पनि बङ्गलादेशको प्रतिनिधित्व गर्दै खेलेका थिए भने घरेलु क्रिकेटमा निरन्तरता दिएका नाईमले ९ अगष्ट २००८ का दिन न्युजिल्याण्ड विरुद्धको एकदिवसीय अन्तर्राष्ट्रिय खेलमा पर्दापण गरेका थिए। सन् २०११ सम्म नाईमले प्रथम श्रेणीको क्रिकेट खेलमा ७ शतक र १७ अर्घशतक रन बनाएका थिए भने घरेलु क्रिकेट अन्तर्गतको बरिशाल विभाग विरुद्धको एक खेलमा नाईमले उनको व्यक्तिगत सर्वाधिक १३६ रन बनाउन सफल भएका थिए। 

सन् २०१७-१९ ढाका प्रिमियर विभाग क्रिकेट अन्तर्गत नाईमले लिजेण्ड अफ रापगञ्जको प्रतिनिधित्व गर्दै उक्त लिगका १६ खेलअरूमा ७२० रन बनाउन सफल भएका थिए जसका कारण उनी उक्त प्रतियोगिताका सर्वाधिक रन बनाउने खेलाडी समेत बनेका थिए। सन् २०१८-१९ राष्ट्रिय क्रिकेट लिगमा उनले रङ्पुर विभागको प्रतिनिधित्व गर्दै ६ खेलमा कुल ४४४ रन बनाउन सफल भएका थिए भने उक्त प्रतियोगितामा उनी सर्वाधिक रन बनाउने खेलाडी समेत बनेका थिए। नाईमले सन् २०१८-१९ बङ्गलादेश क्रिकेट लिगमा पनि ६ खेलमा सर्वाधिक ५२२ रन बनाउँदै उत्कृष्ट प्रदर्शन गरेका थिए।

## अन्तर्राष्ट्रिय कार्यकाल 
१४ खेलाडीहरूको असहमति पछि अस्वीकार्य भारतीय क्रिकेट लिगको ढाका वरियर्स टोलीका लागि बङ्गलादेशले नयाँ खेलाडीहरू टोलीमा ल्याउन बाध्य बनेको थिए। सन् २००८ मा बङ्गलादेश र न्युजिल्याण्ड विरुद्धको तीन एकदिवसीय अन्तर्राष्ट्रिय खेलको श्रृङ्खलामा नाईम इसलाम सहित दुई खेलाडीहरूलाई बङ्गलादेशको राष्ट्रिय खेलाडीको सूचीमा राखिएको थियो जसले यसअघि कुनै पनि एकदिवसीय अन्तर्राष्ट्रिय खेलहरू खेलेका थिएनन्। मुख्य खेलाडी चयनकर्ता रफीकुल आलमले इसलामले नाईमले घरेलु खेलहरूमा उत्कृष्ट प्रदर्शन गरेका कारण उनलाई पनि छनोट गरेको बताएका थिए। उनले तीन एकदिवसीय अन्तर्राष्ट्रिय खेलहरू खेलेका थिए तर उनी बलको सामना नगरी रन आउट भएका थिए। न्युजिल्याण्ड विरुद्ध एकदिवसीय अन्तर्राष्ट्रिय श्रृङ्खलाको अन्तिम खेलमा भने नाइमले उत्कृष्ट प्रदर्शन गरेका थिए जुन खेल चट्टग्राममा आयोजना गरिएको थियो। उक्त खेलमा नाईमले अविजित रहँदै ४६ रन जोडेका थिए तर बङ्गलादेश न्युजिल्याण्डसँग ७९ रनले पराजित भएको थियो। १८ अक्टोबर २००८ का दिन नाईमले बङ्गलादेशको प्रतिनिधित्व गर्दै न्युजिल्याण्डको विरुद्धमा पहिलो टेस्ट खेल खेलेका थिए जहाँ उनले कुल ३३ रन बनाउन सफल भएका थिए। नोभेम्बरको अन्तमा आयोजना भएको २०१० एसियाली खेलकुदमा खेलेको १३-जना बङ्गलादेशी टोलीमा नईम पनि छनोट भएका थिए। बङ्गलादेशले फाइनलमा अफगानिस्तान सामना गरेको थियो भने उक्त खेल बङ्गलादेशले पाँच विकेटले जित्दै एसियाली खेलकुदमा देशको पहिलो स्वर्ण पदक जित्न सफल भएका थिए। बङ्गलादेश राष्ट्रिय क्रिकेट परिषद्ले सन् २०१२ मा एक टि ट्वेण्टी राष्ट्रिय लिग बङ्गलादेश प्रिमियर लिगको स्थापना गरेको थियो भने यो प्रतियोगिताको शुरूवात संस्करणमा ६ राष्ट्रिय टोलीले प्रतिस्पर्धा गरेका थिए भने यो प्रतियोगितातम फेब्रुअरी २०१२ देखि खेलाइएको थियो। टोलीलाई खेलाडीहरू किन्नको लागि लिलामी आयोजित गरिएको थियो भने नईमलाई सिलेट रोयल्सले ९०,००० मा खरिद गरेको थियो।

## सन्दर्भ सामग्री 
## बाह्य कडीहरू 
श्रेणी:बङ्गलादेशका क्रिकेट खेलाडीहरू
श्रेणी:सन् १९८६ मा जन्म
तारासुन्दरी (अभिनेत्री)

**तारासुन्दरी** (सन् १८७८ - १९ अप्रिल १९४८) एक बङ्गाली चलचित्र क्षेत्रकी लोकप्रिय अभिनेत्री थिइन्। उनी दुर्गेशनन्दिनी, हरिश्चन्द्र, रिजिया जस्ता चलचित्रमा अभिनय गरेका कारण चिनिन्छिन्। तात्कालिक समयमा तारासुन्दरी र अपरेश चन्द्र बङ्गाली चलचित्र क्षेत्रका तथा मञ्च कार्यक्रममा एक सफल तथा लोकप्रिय जोडी थिए।

## बाल्यकाल 
तारासुन्दरी सन् १८७८ मा भारत स्थित कलकत्तामा एक गरीब परिवारमा जन्मिएकी थिइन्। उनको एक ज‍ठी दिदी थिइन्। वरिष्ठ तथा लोकप्रिय बङ्गाली चलचित्रकी अभिनेत्री विनोदिनी दासी उनको छिमेकी थिइन्। सन् १८८४ मा विनोदनीको सहयोगमा उनले कलकत्ता स्थित स्टार थियटर नामक एक संस्थामा काम गर्ने मौका पाएकी थिइन्।

## अभिनय कार्यकाल 
सन् १८८४ मा विनोदनीको सहयोगमा तारासुन्दरीले कलकत्ता स्थित स्टार थिएटर नामक एक संस्थामा काम गर्ने मौका पाएकी थिइन्। उक्त संस्थामा उनले अमृतालाल मित्रा द्वरा अभिनयमा प्रशिक्षण लिएकी थिइन् भने शुरूवात चरणमा उनको नृत्य प्रशिक्षक काशीनाथ चट‍पाद्याय थिए। उनले ११ वर्षको उमेरमा उनले गिरिश चन्द्र घोस द्वरा निर्देशित मञ्च कार्यक्रममा एक कन्याको भूमिका निर्वाह गरेकी थिइन्। उनले उक्त भूमिका निर्वाह गर्ने क्रममा रामतरन सिन्यात मार्फत सङ्गीतमा पनि प्रशिक्षण लिएकी थिइन्। सन् १८९४ मा चन्द्रशङ्कर द्वरा निर्देशति नाटक मार्फत उनी प्रख्यात भएकी थिइन्। स्टार थिएटरमा ३ नाटकहरू खेलेपछि उनले उक्त संस्था छाडेकी थिइन्। तात्कालिक समयमा गिरिश धोसको रेखदेखमा मिनर्भल थिएटरको पनि स्थापना हुने भएको थियो। त्यस संस्थामा काम तथा अभिनेत्रीको भूमिका निर्वाह गरेकी तिनकोरीले पछि उक्त संस्था छाडेपछि उनलाई उक्त संस्थामा आवद्ध हुन गिरिश धोसले आव्हान गरेका थिए भने केही प्रत्यक्ष मञ्च कार्यक्रममा उनले करमती बाईको भूमिका निर्वाह गरेकी थिइन्। छोटो समयमै उनले उक्त संस्था द्वरा सञ्चालन गरिएको नाटकमा उत्कृष्ट प्रदर्शन गरृको कारण उनलाई दर्शकहरूले तारिफ गरेका थिए। उक्त संस्थाका केही नाटक खेलेपछि उनीले केही समयका लागि उक्त संस्था छाडेकी थिइन्। 

नाटक मञ्चन कार्यक्रमहरूबाट लामो अवकाश लिएपछि उनी पुनः नाटक क्षेत्रमा फर्किएकी थिइन् भने उनले अम्रेन्द्रनाथको रेखदेख तथा नियन्त्रणमा रहेको एक संस्था भारतीय नाटकीय क्लबमा आवद्ध भएकी थिइन्। उनले तात्कालिक समयमा सिटी थिएटरमा पनि उनले केही मञ्च कार्यक्रमहरूमा अभिनय गरेकी थिइन्। अम्रेन्द्रनाथले क्लासिक थिएटरको स्थापना गरेपछि तारासुन्दरीले अम्रेन्द्रनाथसँग सहकार्य गर्दै उक्त संस्थामा आवद्ध भएकी थिइन्। उक्त संस्थामा उनले आफ्नो अभिनय कार्यकालकै सबैभन्दा उत्कृष्ट प्रदर्शन गर्न सफल भएकी थिइन्। 

क्लासिक थिएटर छाडेपछि उनी पुनः स्टार थिएटरमा आवद्ध भएकी थिइन्। उनी अभिनय गरेको तथा केही स्मरणीय नाटकहरू; हरिशरणमा साहिबा, बसन्तशिना, मायाबसन आदि हुन्। उनले पछि खुलेका नाटक संस्थाहरू; अरोरा थिएटर, मिनरेभाल, कोहिनुर थिएटर आदिमा पनि काम गरेकी थिइन्।

## सन्दर्भ सामग्री
ढाका प्रिमियर लिग

**ढाका प्रिमियर विभाग क्रिकेट लिग** (ढाका प्रिमियर लिगको नामले पनि परिचित) बङ्गलादेशको एक प्रथम श्रेणीको क्रिकेट प्रतियोगिता हो जसमा बङ्गलादेशका राष्ट्रिय स्तरका क्रिकेट टोलीहरूले भाग जनाउँछन्।

## इतिहास 
ढाका प्रिमियर लिगको अौपचारिक स्थापना सन् १९७४–७५ मा भएको थियो भने तात्कालिक समयमा बङ्गलादेशका क्रिकेट क्लबहरूले प्रतिस्पर्धा गर्ने गरेका थिए। सन् २०१३–१४ यस प्रतियोगिता प्रथम श्रेणीको राष्ट्रिय क्रिकेट लिगमा पदोन्नति भएको थियो। सन् १९७४–७५ देखि सन् २०११–१२ को संस्करण सम्म ढाका आबहानी लिमिटेडले १७ पटक यस प्रतियोगिताको उपाधि उचालेको छ। यस प्रतियोगिताका उपाधि विजेता महम्मदेन स्पोर्टिङ क्लब (९ पटक), बिमन बङ्गलादेश एयरलाइन्स  (५ पटक), भिक्टोरिया स्पोर्टिङ क्लब (४ पटक), ओल्ड डिओएचएस स्पोर्टिङ क्लब (२ पटक) र ब्रदर्स युनियन (१ पटक) हुन्। सन् २०१२–१३ को संस्करण भने रद्द गरिएको थियो।

## ढाँचा 
ढाका प्रिमियर लिग क्रिकेट प्रतियोगिता राउण्ड रोबिनमा खेलाइन्छ जसमा समूह चरणका खेलाहरू पनि आयोजना हुन्छन्। यस प्रतियोगिताकाका क्रममा ३ निम्न अङ्क ल्याउने टोलीको भने पद घट हुन्। सन् २०१३–१४ को ढाका प्रिमियर लिगको संस्करण मध्य सेप्टेम्बर देखि सन् २०१४ को अन्तिम नोभेम्बर सम्म खेलाइएको थियो भने त्यससैगरी सन् २०१४–१५ संस्करण सन् २०१४ को मध्य नोभेम्बर देखि सन् २०१५ को जनवरी महिना सम्म, सन् २०१५–१६ संस्करण सन् २०१५ को मध्य अप्रिल देखि सन् १६ को जुन महिना सम्म, सन् २०१६–१७ संस्करण सन् २०१६ को मध्य अप्रिल देखि सन् २०१७ को जुन महिना सम्म, सन् २०१६–१७ संस्करण सन् २०१६ को मध्य अप्रिल देखि सन् २०१७ को जुन महिना सम्म, सन् २०१७–१८ संस्करण सन् २०१७ को मध्य फेब्रुअरी देखि सन् २०१८ को अप्रिल महिना सम्म, सन् २०१८–१९ संस्करण सन् २०१८ को मध्य मार्च देखि सन् २०१९ को जुन महिना सम्म खेलाइएको थियो।

यस प्रतियोगिता बङ्गलादेशको राजधानी ढाकाका क्रिकेट मैदानहरूमा खेलाइने गरिन्छ। सन् २०१६-१७ को ढाका प्रिमिय, लिगमा भने ३ खेलकुद मैदानहरू; खान साहेब ओसमान आली रङ्गशाला र बङ्गलादेश क्रिडा शिखा प्रतिष्ठाका ३ नम्बर मैदान र ४ नम्बर मैदान प्रयोग गरिएको थियो। सन् २०१७-१८ र सन् २०१८-१९ को संस्करणमा पनि यिनै खेलमैदानहरू र मिरपुरमा रहेको शेर-इ-बाङ्ला राष्ट्र क्रिकेट रङ्गशाला प्रयोग गरिएको थियो।

## खेलाडीहरू 
ढाका प्रिमियर लिगमा विभिन्न क्लबहरूमा खेलाडी आवद्ध गराउनका निमित्त खेलाडी किन बेच गरिन्छ भने एक संस्करणमा एउटा क्लबमा आवद्ध भएका खेलाडीहरू अर्को संस्करणमा अर्को क्लबसँग पनि आवद्ध हुन सक्छन्। सन् २०१३-१४ संस्करणमा २२ खेलाडीहरू ब्रदर्स युनियनमा आवद्ध भएका थिए भने सन् २०१४-१५ क‍ो संस्करणमा ति २२ खेलाडी मध्ये मात्र दुई बाँकी रहेका थिए। 

यस प्रतिस्पर्धामा भाग लिने क्लब रहरूमा अधिकांश खेलाडीहरू विदेशी हुन्छन्। सन् २०१३-१४ ढाका प्रिमियर लिगको संस्करणमा ८२ विदेशी खेलाडीहरूले भाग लिएका थिए। सन् २०१५-१६ को संस्करणमा भने १ विदेशी खेलाडीलाई खेल खेल्न दिइने भनिएता पनि क्लबहरूले खेलाडीको सूचीमा केही विदेशी खेलाडीहरू समावेश गर्ने गरेका छन्। सन् २०१५-१६ को संस्करणमा ३६ विदेशी खेलाडीले भाग लिएका थिए जसमा २२ भारतीय र १० श्रीलङ्काली क्रिकेट खेलाडी थिए।

## टोलीहरू 
ढाका प्रिमियर लिगमा हाल १२ राष्ट्रिय स्तरमा क्रिकेट टोलीहरूले भाग लिँदै आएका छन् जहाँ प्रत्येक संस्करणमा टोलीहरूको पदोन्नति र पद घट हुँदै टोलीहरू परिवर्तन हुन्छन्। यस प्रतियोगिताकाका क्रममा ३ निम्न अङ्क ल्याउने टोलीको पद घट हुन्छ भने प्रथम, दृतिय तृतीय टोलीको भने पदोन्नति हुन्छ।

### सन् २०१३–१४	 
### सन् २०१४–१५ 
### सन् २०१५–१६ 
### सन् २०१७–१८ 
### सन् २०१७–१८ 
### सन् २०१८–१९ 
श्रेणी:क्रिकेट प्रतियोगिताहरू
पाकिस्तान टुडे

**पाकिस्तान टुडे** पाकिस्तानमा आधारित एक अङ्ग्रेजी भाषाको पत्रिका हो जसलाई नव मिडियाले पाकिस्तानका पाँच प्रमुख सहरहरू तथा व्यापारीक केन्द्रहरू जस्तै लाहोर, पञ्जाब, कराची, सिन्ध र इस्लामबाद राजधानी क्षेत्रहरूबाट दैनिक रूपमा प्रकाशन गरिन्छ। 

## सेवाको सञ्चालन 
यस दैनिक पाकिस्तानी अङ्ग्रेजी भाषाको पत्रिकाको प्रधान कार्यालय पाकिस्तानको प्रमुख सहर लाहोरमा अवस्थित छ। पत्रिकालाई सन् २०१० मा सम्पादक, प्रकाशक तथा वरिष्ठ पत्रकार अरिफ निजामीले स्थापना गरेका थिए। यो लाहोरमा आधारित प्रमुख प्रकाशनहरू मध्येको एक नव मिडियाको एक भाग हो वा यसको सम्पूर्ण सञ्चालन नव मिडियाको मातहतमा रहेको छ। उक्त प्रकाशन कम्पनी नव मिडियालाई सन् २००८ मा पत्रिकाका संस्थापक अरिफ निजामीलेनै गरेका थिए। अरिफ निजामी एक वरिष्ठ पाकिस्तानी पत्रकार हमेद निजामीका (३ अक्टोबर १९१५ – २२ फेब्रुअरी १९६२) छोरा हुन्। उनकन पिता हमेद निजामी दैनिक रूपमा प्रकाशन हुने पाकिस्तानी पत्रिका नव-आई-वक्त र द नेसन नामक पत्रिकासँग सम्बद्घ थिए।
 
पाकिस्तान टुडे दोहोर पत्र ढाँचामा प्रकाशित हुने पाकिस्तानको पहिलो पत्रिका पनि हो। पत्रिकाले यसको सम्पादकीय र सामग्रीहरूको माध्यमबाट उदार तथा मध्यम सम्पादकीय नीतिलाई समर्थन गर्दछ।

## पत्रिका प्रकाशन हुने माध्यमहरू 
यसले प्रकाशन गर्ने सामग्रीहरू प्रिण्ट, वेबसाइट, मोबाइल वेबसाइट, अनुप्रयोग, एन्ड्रोइड, आइओएस र ब्ल्याकबेरीका मञ्चहरू मार्फत उपलब्ध छ।

सुरक्षाप्रति कम्पनी प्रतिबद्धता - कम्पनीले सुरक्षित गरेका शारीरिक तथा इलेक्ट्रोनिक्स र प्रबन्धकीय प्रक्रियाहरू सुरक्षित राख्छ र अनधिकृत पहुँच रोक्न, आँकडाहरूको सुरक्षा कायम राख्न, र अनलाइन सङ्कलन गरेका जानकारीलाई सही तरिकाले प्रयोग गर्नका लागि यसले कदम चालेको छ।

## गोपनियता नीति 
जानकारीमा पहुँच -  वेबसाइट पेश गरिएका व्यक्तिगत पहिचान योग्य जानकारीहरू पहुँच बिन्दुबाट सीमित समयको लागि पहुँचयोग्य हुन सक्छन्।

कम्पनीले प्रयोग गर्ने जानकारीहरू - तपाइले बुझाउनु भएको जानकारी सञ्चार र सम्पर्कको लागि प्रयोग हुन्छ। तपाईको अनुरोधहरू पूरा गर्न, सोधपुछको जवाफ दिन र अन्य उत्पादन, कार्यक्रमहरू वा सेवाहरूका लागि प्रदान गरिएको जानकारीहरूको कम्पनीले प्रयोग गर्दछ।

## खबरीस्तान टुडे 
समाचार पत्रको व्यङ्ग्य स्तम्भ खबरिस्तान टुडे हो। यसका सामग्रीहरू अक्सर अपरिचित भएकाले यसको व्यङ्ग्य कहिलेकाँहि पश्चिमी दर्शकहरूका माझ हराउँदछ। सन् २०१४ मा पाकिस्तानी इस्लामी विचार विज्ञान परिषद्ले सबै महिलाहरू अन्तर्राष्ट्रिय गैर इस्लामिक हुन् भनेर दावी जारी गरेको थियो र उक्त समाचारलाई इण्टरनेट र मूलधार समाचारका स्रोतले उठाएका थिए।

## सन्दर्भ सामग्रीहरू 
## बाह्य कडीहरू 
* पाकिस्तान टुडे - आधिकारिक वेबसाइट

श्रेणी:पाकिस्तानका दैनिक पत्रिकाहरू
विगो डटकम

**विगो**) (पूर्व बेजुर्कको रूपमा परिचित) सिङ्गापुरमा रहेको सिङ्गापुरको लागि यात्रा खोजी संयन्त्र हो। यसले २० भन्दा बढी भाषाहरू र स्थानीय मुद्रामा ५२ देशका साइटहरू सञ्चालन गर्दछ। यसले ७०० भन्दा बढी यात्रा साइटहरूबाट वास्तविक समयमा परिणाम दरहरू प्रदर्शन गर्दछ, जसले प्रयोगकर्ताहरूलाई किनमेल गर्न, उपलब्ध उडान र होटल मूल्यहरू अनलाइन तुलना गर्न सक्षम पार्दछ।

डेस्कटप, आइओएस वा एन्ड्रोइड लागि यात्रा अनुप्रयोग मार्फत यसले अनलाइन यात्रा आयोग, विमान र होटलहरू, स्थानीय र अन्तर्राष्ट्रिय उडान र होटल खोज परिणामको एक संयोजन प्रदर्शन गर्दछ। एक पटक प्रयोगकर्ताहरूले उनीहरूको प्राथमिकता चयन गरेपछि, तिनीहरू यात्रा आरक्ष पूरा गर्न यात्रा आपूर्तिकर्तामा पुनः निर्देशित हुन्छन्।

## इतिहास 
बेजुर्क (हाल विगो) सन् २००५ मा रस भेच र क्रेग हेभेटले सिङ्गापुरमा स्थापना गरेका थिए।

जनवरी २००८ मा, विगोले न्यूज लिमिटेडको अष्ट्रेलियाली अङ्कीय शाखा, न्यूज डिजिटल मिडियाबाट ४५ लाख अमेरिकी डलर कोषको रूपमा प्राप्त गरेको थियो।

मे २००८ मा, बेजुर्क नाम याद गर्न र उच्चारण गर्न गाह्रो हुने कुराको उल्लेख गर्दै यसलाई विगोमा पुनर्गठित गरिएको थियो।

डिसेम्बर २०१० मा, कम्पनीले कोष सङ्कलनको दोस्रो चरणमा टाइगर ग्लोबल म्यानेजमेण्ट मार्फत १ लाख ३० हजार रकम कोषको रूपमा प्राप्त गर्न सफल भएको थियो।

सन् २०१३ मा, विगोले बेङ्गलोर, जाकार्ता र दुबईमा क्षेत्रीय कार्यालयहरू खोलेको थियो।

जून २०१३ मा, विगोले आफ्नो कोष सङ्कलनको तेस्रो चरण टाइगर ग्लोबल म्यानेजमेण्ट, क्रिसेण्ट पोइण्ट ग्रुप र स्क्वायरपेग क्यापिटलबाट १ लाख ७० हजार अमेरिकी डलर प्राप्त गर्दै बन्द गरेको थियो।

अक्टोबर २०१५ मा, विगोले कोष सङ्कलनको चौथो चरणमा टाइगर ग्लोबल म्यानेजमेण्ट र क्रिसेण्ट पोइण्ट ग्रुप र अवस्थित लगानीकर्ताहरू मार्फत १० लाख १० हजर जुटाउँदै उक्त चरणलाई बन्द गरेको थियो।

अगष्ट २०१७ मा, कोष सङ्लनको पाँचौ चरण  मध्य पूर्व प्रसारण केन्द्रबाट १० लाख २० हजार अमेरिकी डलर प्राप्त गर्दै बन्द गरेको थियो।

## बजार गतिविधि 
विगोको मुख्य बजार एसिया प्रशान्त, मध्य पूर्व र भारत हुन्। प्रत्येक महिना विगोले उडान र होटल आरक्ष सिफारिसहरूका लागि १.५ अर्ब अमेरिकी डलर यसको यात्रा साझेदारहरूलाई पठाउँदछ।

जून २०१४ मा, कम्पनीले विगोको निजी बजार सुरू गरेको थियो जसले विज्ञापनदाताहरूलाई खरीद मार्फत विगोका दर्शकहरूलाई पहुँच प्रदान गरेको थियो।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:यात्रा खोज संयन्त्रहरू
श्रेणी:सिङ्गापुरका यात्रा वेबसाइटहरू
मोहमेदान स्पोर्टिङ क्लब लिमिटेड

**मोहमेदान स्पोर्टिङ क्लब लिमिटेड** () बङ्गलादेशको ढाका स्थित फुटबलको एक आधिकारिक क्लब हो। फुटबल खेलको लागि यस क्लबको कीर्तिमानी  उपस्थिति ४४,००० रहेको थियो। यस क्लबले बङ्गलादेशको फुटबलको शीर्ष लिगको दोस्रो संस्करण जित्न सफल भएको थियो।

## उपलब्धिहरू 
### फुटबल 
मोहमेदान स्पोर्टिङ क्लबले सन् १९५७ देखि सन् १९९९ सम्म फुटबल लिग च्याम्पियनसिपको उपाधि १५ पटक उचालेको छ भने सोही वर्षको अन्तरालमा यो क्लब १२ पटक उपविजेता पनि बनेको छ। यो क्लबले ढाका महानगर फुटबल लिगको उपाधि १ पटक (सन् १९९३ मा) र स्वतन्त्रता कप फुटबल प्रतियोगिताको उपाधि ५ पटक (सन् १९५७ देखि सन् १९६६ सम्म) जित्न सफल भएको थियो। यस क्लबले फेडेरेसन फुटबल कपको उपाधि ५ पटक जितेको छ। सन् १९८२ मा पश्चिम बङ्गालको दुर्गापुरमा सम्पन्न आशीष-जब्बार शिल्ड प्रतिस्पर्धामा यो क्लब विजेता बन्न सफल भएको थियो। अन्तर्राष्ट्रिय फुटबल प्रतियोगिताहरूमा ढाकामा आयोजित आगा खान गोल्ड कपमा (अनौपचारिक एसिया च्याम्पियनसिप कप), यो क्लबले कीर्तिमान बनाउँदै सन् १९५७, १९६४ र १९६८ को विजेता र १९६६, १९६७ र १९७६ को उपविजेता बनेको थियो।

### अन्य उपलब्धिहरू 
मोहामेदान स्पोर्टिङ क्लबले सन् १९६७ देखि सन् १९६९ सम्म लगातार तीन वर्ष भलिबल प्रतियोगिता जित्न सफल भएको थियो। यस क्लबका लागि खेल्ने  कामरुन्नर डानाले सन् १९८१ मा स्पुतनिको ट्रिपल क्राउन उपाधि जित्न सफल भएकका थिए भने उनले सन् १९८२, १९८३, १९८४ र सन् १९८५ को बिमान ब्याडमिन्टन जित्न सफल भएका थिए। मोहामेदान स्पोर्ट्स क्लब सन् १९९२, सन् १९८३ र सन् १९८५ को राष्ट्रिय ब्याडमिन्टन विजेता बन्न सफल भएको थियो। सन् १९९३ देखि सन् १९९६ मा लगातार तीन वर्ष मोहामेदान स्पोर्ट्स क्लब राष्ट्रिय हक्की प्रतियोगिताको विजेता बन्न सफल भएको थियो भने सन् १९९७ मा प्रिमियर विभागको उपाधि विजेता पनि बनेको थियो। मोहामेदान स्पोर्टिङ क्लबले हाल सम्म ४ पटक ढाका प्रिमियर विभाग क्रिकेट उपाधि जित्न सफल भएको छ जुन ढाका आबाहनी लिमिटेड पछिको सबैभन्दा अधिक पटक उपाधि विजय हो भने यस क्लबले दमाल समर क्रिकेट लिगको उपाधि ३ पटक हात पारेको छ।

## प्रशिक्षकहरू 
४ अप्रिल २०१९ को अनुसार

## सन्दर्भ सामग्री 
## बाह्य कडीहरू 
* आधिकारिक जालस्थल 

श्रेणी:फुटबल क्लबहरू
केमु पाकिस्तान

**केमु पाकिस्तान** पाकिस्तानमा आधारित ई-वाणिज्य पोर्टल थियो। जुलाई २०१६ मा रकेट इण्टरनेट ई-वाणिज्य साइट केमुलाई दराजमा समायोजन गरेको थियो। केमुले ५ जुलाई २०१७ मा आधिकारिक रूपमा पाकिस्तानमा यसको सञ्चालन बन्द गरेको थियो। यसको आधिकारिक वेबसाइट अङ्ग्रेजी भाषामा मात्र उपलब्ध थियो।

## इतिहास 
यसलाई जनवरी २०१३ मा अज्मालो डट पिकेको रूपमा सुरू गरिएको थियो। सेप्टेम्बर २०१२ मा रकेट इण्टरनेटले यसलाई केमु डट पिकेको रूपमा पुन: स्थापना गरेको थियो र यसको अभिभावक कम्पनी रकेट इण्टरनेटले एसिया, अफ्रिका र युरोपमा गरी तीनवटा महादेश सेवा सञ्चालन गर्दछ। केमु पाकिस्तानको सुरुवातमा एसियाका लागि व्यवस्थापकीय निर्देशक अहमद एच खानले प्रवन्ध गरेका थिए। केमु पाकिस्तानको लागि अनलाइन किनमेल कार्यहरू अगष्ट २०१४ देखि जनवरी २०१६ सम्ममा प्रवन्धकको रूपमा आदम दाउडले नेतृत्व गरेका थिए र पछि अली जेइन शेख मार्च २०१७ सम्ममा कार्यभार सम्हालेका थिए।

पाकिस्तानमा केमुको स्थापनाको पछि यसले एकल मञ्च मार्फत अनलाइन खरीद र बिक्रीको सुविधा प्रदान गरेको थियो। पाकिस्तानमा केमुको सुरूवातको समयमा, ओएलएक्स पहिला देखिनै देशमा अनलाइन वर्गीकृत वेबसाइटको रूपमा कार्यरत थियो।

केमुले यसको आधिकारिक अनुप्रयोग एन्ड्रोइड, आइओएस र ब्ल्याकबेरीको लागि सन् २०१४ र २०१५ मा गरी सार्वजनिक गरेको थियो। केमु पाकिस्तान सन् २०१७ मा दराज समूहसँग समायोजन भएको थियो र यसको मूल डोमेन नाम दराज डट पिके राखिएको थियो।

## कोष 
अप्रिल २०१४ मा, कतारमा आधारित एक दूरसञ्चार कम्पनी ओरिदु (पूर्व क्युटेल)ले रकेट इण्टरनेटसँग हात मिलाएको थियो। एसिया प्रशान्त इण्टरनेट समूह स्थापनाले ओरिडुबाट थप रकम प्राप्त गरेको थियो।

## पाकिस्तानमा रकेट इण्टरनेट 
जर्मनेली इण्टरनेट कम्पनी रकेट इण्टरनेटले सन् २०१२ को जुलाईमा दाराज डट पिकेको स्थापनासँगै पाकिस्तानको ई-वाणिज्य क्षेत्रमा प्रवेश गरेको थियो। रकेट इण्टरनेटले सन् २०१५ मा पाकिस्तानमा आफ्नो सञ्चालन ३० भन्दा बढी सक्रिय वेबसाइटहरूमा विस्तार गरेको थियो जसमा सबैभन्दा विस्तृत रूपमा केमु डटपिके, फुडपाण्डा डटपिके र दाराज डटपिके हो। पाकिस्तानमा रकेट इण्टरनेटको एक कार्य अलिबाबा समूहले अधिग्रहण गरेको थियो।

## सन्दर्भ सामग्रीहरू 
श्रेणी:निष्क्रिय पाकिस्तानी वेबसाइटहरू
श्रेणी:रकेट इन्टरनेट
भिङ्गल

**भिङ्गल** () समुदायमा आधारित एक सामाजिक सञ्जाल सेवा हो।

## बारेमा 
भिङ्गल एक विश्वव्यापी सामाजिक सञ्जाल सेवा हो। बिङ्गल संसार भरि २६ वटा भाषाहरूमा उपलब्ध छ। जुलाई २०१२ मा यसको परीक्षण वेब सेवाको सुरुवात गरिएको थियो भने मोबाइल अनुप्रयोगमा यो फेब्रुअरी २०१३ मा सुरु गरिएको थियो। सुरुवात देखिनै, भिङ्गलसँग सम्बन्धित देशहरूको सङ्ख्या २०० पुगेको छ जसले गर्दा यो विश्वव्यापी सेवा बनेको छ। सन् २०१५ को अन्त्यसम्म, कोरियामा टुइटरपछि यो सबैभन्दा लोकप्रिय बनेको थियो।

## स्थापना तथा सुरुवाती चरण 
कम्पनीलाई भिकिका संस्थापक जी वन मुन र छाङ्सियोन होले २१ अक्टोबर २०११ मा, सुरुवात गरेका थिए। यी दुई जना संस्थापकहरले क्रमशः हार्भर्ड ग्रेजुएट स्कुल र स्ट्यानफोर्ड विश्वविद्यालबाट बजार व्यवस्थापनमा स्नातकोत्तर  हासिल गरेका थिए। कम्पनीका प्रमुख व्यक्ति तथा संस्थापकहरूको समूहले यसलाई २० करोड अमेरिकी डलरमा भिकिलाई बिक्री गरेका थिए। सन् २०१२ मा, भिङ्गलले कोष सङ्कलनको प्रथम चरणमा के क्युब भेञ्चर्स मार्फत १५ लाख अमेरिकी डलर प्राप्त गरेको थियो। कम्पनीमा सह संस्थापकहरूले यसमा १० लाख अमेरिकी डलर लगानी गरेका थिए र यसको पहिलो ४ महिनामै यसमा ६ लाख सक्रिय प्रयोगकर्ताहरू रहेका थिए। भिकिका प्रयोगकर्ताहरूले दूरदर्शन कार्यक्रम वा चलचित्रहरूको अनुवाद र उपशीर्षक थप्न सक्दछन्। त्यसैले हो र मूनले भिङ्गललाई इच्छुक समूह र संयुक्त कोष परियोजनाहरूको सङ्ख्यालाई वृद्धि गर्न सुरु गरेका थिए।

## इच्छुक समुदायको परिचय 
हाल, भिङ्गलमा ३,००० भन्दा बढी इच्छुक समुदायहरू रहेका छन्। ती मध्ये, प्रतिनिधि समुदाय प्रेम र प्रेमलीला, पुरुषको फेसन, महिला फेसन, हास्य, सौन्दर्य , यात्रा र भ्रमणमा आधारित  छन् जसको सङ्ख्या १० लाख भन्दा बढी रहेको छ। जनवरी २०१६ सम्ममा, विशेष गरी प्रेम र प्रेम समुदायमा १६ लाख भन्दा बढी सदस्यहरू रहेका छन्। यी सङ्ख्याहरू एकल समुदाय सदस्यहरूको हिसाबले देशको सबैभन्दा ठूलो हो। बिङ्गलको प्रतिनिधि समुदायको साथसाथै यहाँ इच्छुक धेरै समुदायहरू छन् जसलाई अरु वेबसाइटमा भेट्टाउन गाह्रो पर्दछ। भिङ्गल एक सही सामाजिक सञ्जाल सेवा हो जसले विश्वभरिका प्रयोगकर्ताहरूलाई विश्वका सबै इच्छा पूर्ण गर्न अनुमति दिन्छ।

## अवलोकन 
यस सामाजिक सञ्जाल सुरुमा दक्षिण कोरियाली वेबसाइटमा आधारित थियो, तर यो सन् २०१४ मा आइओएस र एन्ड्रोइड अनुप्रयोगमा सरेको थियो। त्यो वर्ष यसको सञ्जालमा २३ लाख प्रयोगकर्ताहरू रहेका थिए। यसको पृष्ठले १० करोड मासिक अवलोकन प्राप्त गरेको थियो जुन लगभग तीन हजार रुचिमा केन्द्रित समुदायहरूमा आधारित थियो। अनुप्रयोगले आफ्नो पहिलो वर्षमा १४ लाख डाउनलोड प्राप्त गरेको थियो। पछि, भिङ्गलले सेवा जापान र संयुक्त राज्य अमेरिकामा विस्तार गर्न थालेको थियो। 
सन् २०१४ को अन्त्य सम्ममा, भिङ्गलसँग १०५ देशहरूबाट चालिस लाख मासिक आगन्तुकहरू थिए जसमा यसका सामग्रीहरू २६ वटा विभिन्न भाषाहरूमा उपलब्ध थिए। सन् २०१५ सम्ममा, कम्पनीको मूल्य १ अर्ब अमेरिकी डलर पुगेको थियो। भिङ्गलका सोल, टोकियो र सिलिकन उपत्यकामा कार्यालयहरू रहेका छन्।

## प्रयोग 
भिङ्गललाई यसको समुदायहरूमा पहुँच गर्न प्रयोगकर्ताहरूले खाता खोल्न आवश्यक गर्दछ।
उक्त खाता कि त एक प्रयोगकर्ता खाता वा सामाजिक सञ्जाल खाता हुनु पर्दछ।

एक पटक साइटमा, प्रयोगकर्ताहरूले आफ्नो व्यक्तिगत रुचिहरूलाई प्रविष्ट गरेमा, उही विषयहरूमा रुचि राख्ने अन्य प्रयोगकर्ताहरूलाई पछ्याउन साइटले सङ्ग्रह उपकरण प्रयोग गर्न सुरू गर्दछ। प्रयोगकर्ताहरूले आफ्नै सामग्रीहरू सार्वजनिक गर्न सक्छन् जसलाई कार्ड भनिन्छ जसमा श्रव्य दृश्य, तस्वीर, र पाठ समावेश हुन सक्दछ।

## सन्दर्भ सामग्रीहरू 
## बाह्य कडीहरू 
* 

श्रेणी:दक्षिण कोरियाली सामाजिक सञ्जाल वेबसाइटहरू
कुइकर

**कुइकर** एक भारतीय वर्गीकृत विज्ञापन मञ्च हो। यसलाई सन् २००८ मा प्रणय चुलेट र जीबी थोमसद्वारा संयुक्त रूपमा स्थापना गरिएको थियो। बेङ्गलुरुमा प्रधान कार्यालय रहेको कुइकरले भारतका ९०० भन्दा बढी सहरहरूमा मोबाइल फोन, घरका सामान, कार, रियल ष्टेट, जागिर, सेवा र शिक्षा जस्ता श्रेणीहरूलाई सूचीबद्ध गरेको छ। 
 कुइकरका सामग्रीहरू यसको आधिकारिक वेबसाइटका साथ साथै अनुप्रयोगमा एन्ड्रोइड र आइओएस मार्फत पनि उपलब्ध छ।

## इतिहास 
कुइकर सुरुमा नोभेम्बर २००६ मा किजीजी भारतको रूपमा शुरू गरिएको थियो।  किजीजी डटइनमा स्वामित्व किजीजी अन्तर्राष्ट्रियको रहेको थियो जुन इबे निगमको एक सहायक कम्पनी हो।

सन् २००८ मा, मुम्बईमा आधारित उद्यम पूँजीवादी, म्याट्रिक्स पार्टनर्स इण्डियाले किजीजी भारतमा लगानी गरेको थियो। जस पछि किजीजी भारतलाई किजीजी इण्टनेसनलबाट अधिग्रहण गरिएको थियो र एक स्वतन्त्र कम्पनीको रूपमा पुनर्गठित गरिएको थियो। पछि यसलाई "कुइकर"को रूपमा पुनर्गठित गरिएको थियो, जसमा संयुक्त रूपमा म्याट्रिक्स पार्टनर र इबे निगमको स्वामित्व रहेको थियो।

## वित्त 
कुइकर, किन्नेभिक, म्याट्रिक्स पार्टनर्स इण्डिया , ओमिडियार नेटवर्क, नर्वेष्ठ भेञ्चर पार्टनर्स , नोकिया ग्रोथ पार्टनर्स, वारबर्ग पिनकस र ईबे निगमद्वारा समर्थित छ।

सन् २००९ मा, कुइकरले २० करोड भारु सङ्कलन गरेको थियो। सन् २०१४ मा, कुइकरले लगभग १५० मिलियन अमेरिकी डलर सङ्लन गरेको थियो जसमा यसले ६ करोड अमेरिकी डलर टाइगर ग्लोबलको नेतृत्वमा  र धेरै अवस्थित लगानीकर्ताहरूको सहभागिता र किन्नेभिकको नेतृत्वमा कोष सङ्कलनको चरणमा ९ करोड अमेरिकी डलर उठाएको थियो। सन् २०१४ सम्म कुइकरले सङ्लनको विभिन्न सात चरणमा गरी कुल ३५० मिलियन अमेरिकी डलर उठाएको थियो।

## साझेदारी तथा अधिग्रहणहरू 
पेपरफ्राइले कुइकरको साथ साझेदारी गरीरहेको छ।

जनवरी २०१६ मा, कुइकरले रियल ष्टेट पोर्टल कमनफ्लोर डटकमको अधिग्रहण गरेको घोषण थियो र त्यसलाई यसको रियल ष्टेट विभाग कुइकर होम्स साथ समायोजन गरेको थियो। डिसेम्बर २०१७ सम्म, कुइकरले यसको घर जग्गा व्यवसायको लागि ५ अधिग्रहण पूरा गरिसकेको थियो। 

## विशेषता 
कुइकरले एक अनलाइन वर्गीकृत विज्ञापन मञ्चको प्रदान गर्दै प्रयोगकर्ताहरूलाई एक अर्काबाट सामान र सेवाहरूको खरीद वा बिक्रीका लागि सक्षम गर्दछ। प्रस्तुत गरिएका अन्य सेवाहरूले छुटेका कल सेवा, र तत्काल सन्देश सेवाको समावेश गर्दछ।

## सन्दर्भ सामग्रीहरू 
## बाह्य कडीहरू 
* 

श्रेणी:बेङ्गलोरका सूचना प्रविधि कम्पनीहरू
श्रेणी:इबे
श्रेणी:भारतका निजी कम्पनीहरू
ब्यान्ड (सफ्टवेयर)

**ब्याण्ड** एक मोबाइल समुदाय अनुप्रयोग तथा सामाजिक सञ्जाल सेवा हो जसले समूह सञ्चारमा सुविधा पुर्‍याउँदछ। यसलाई बहुराष्ट्रिय दक्षिण कोरियाली इन्टरनेट निगम नाभर निगमद्वारा सृजना गरिएको थियो।
सेवा आइओएस, म्याक, एन्ड्रोइड, र डेस्कटपमा उपलब्ध छ।

प्रयोगकर्ताहरूले ती समूहहरूको उद्देश्यको आधारमा विभिन्न समूहका सदस्यहरूसँग सञ्चार गर्न छुट्टै ठाउँहरू सृजना गर्न सक्दछन्।

समूहका प्रकारहरूमा अवस्थित वृत्तहरू जस्तै खेलकुद टोली, अभ्यास टोली, उच्च विद्यालय समूह, विश्वास समूह, टोली, साथी, परिवारका साथै रूचिमा आधारित समूह पर्दछन् भने इन्टरनेटमा आधारित शौकिन व्यक्ति, खेलकर्ता, र अनुयायीहरू अनुप्रयोग भित्र खोजीयोग्य छन्।
ब्याण्ड दक्षिण कोरियाको एक लोकप्रिय सामाजिक अनुप्रयोग हो जसको मासिक सक्रिय प्रयोगकर्ताहरूको सङ्ख्या जून २०१४ सम्ममा प्रख्यात सामाजिक सञ्जाल फेसबुकको भन्दा बढी रहेको थियो।

## उपयोगिता 
सदस्यहरू सम्पर्कमा रहन, योजना बनाउन, र मोबाइल मार्फत एक अर्कासँग सहकार्य गर्न चाहेमा
गोप्य समूहहरू सृजना गरिने गरिएको छ जुन प्राय: पूर्व अवस्थित अफलाइन समूहहरूद्वारा गरिन्छ।त्यस्ता समूहहरूका उदाहरणहरूमा खेल टोली, क्लब, वर्ग, कार्य टोली, विश्वास समूह, सङ्गठन, र विस्तारित परिवारहरू सामेल छन्। एक पटक सदस्यले ब्याण्ड अनुप्रयोगमा समूह सृजना गरे पछि, सदस्यले अन्य सदस्यहरूलाई सन्देश, म्यासेञ्जर अनुप्रयोग, वा इडाँक मार्फत ब्याण्ड युआरएल साझेदारी गर्दै आमन्त्रित गर्न सक्दछन्। सदस्यहरू त्यसपछि ब्याण्ड अनुप्रयोगमा खाता खोल्न सक्दछन् र यूआरएल थिचि समूहमा सामेल हुन सक्छन्।

सामान्य जीवनको अनुभव वा रुचि भएका व्यक्ति, खेलकर्ता, अनुयायी र रूचिमा आधारित समूहहरूले बन्द वा सार्वजनिक समूह बनाउदछन्।

ब्याण्डले अप्रिल, २०१४ मा खेल मञ्चको सुरू गरेको थियो जसले प्रयोगकर्ताहरूलाई खेल खेल्न र एक अर्कासँग प्रतिस्पर्धा गर्न अनुमति दिन्छ। दक्षिण कोरियामा, ब्याण्ड गणतन्त्र कोरियाली सेनाको एक आधिकारिक सञ्चार उपकरण बनेको थियो जुन यसको प्रमुख उपलब्धि मानिएको छ।

## लोकप्रियता 
### सिमिलर वेब 
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ३,००९अौँ स्थानमा रहेको छ भने भारत यसको क्रम ८६ र जसमा यसको उछाल दर २८.६७% रहेको छ।

### अलेक्सा इन्टरनेट 
नोभेम्बर २०१९ सम्म, अलेक्सा इण्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा २,४५१अौँ स्थानमा रहेको छ भने भारत यसको क्रम १२९अौँ रहेको छ।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट

श्रेणी:एन्ड्रोइड (सञ्चालन प्रणाली) सफ्टवेयर
श्रेणी:दक्षिण कोरियाली सामाजिक सञ्जाल वेबसाइटहरू
श्रेणी:बहुभाषिक वेबसाइटहरू
श्रेणी:आइओएस सफ्टवेयर
स्मार्टफ्रेन

**पर्सिरन टर्बटास स्मार्टफ्रेन टिबिके** वा साधारणतया स्मार्टफ्रेन, एसियाली राष्ट्र इन्डोनेसियामा आधारित एक ताररहित सञ्जाल सञ्चालक हो जसको प्रधान कार्यालय इन्डोनेसियाको राजधाजी जाकार्ताको केन्द्रित भूभागमा अवस्थित छ। यसलाई पर्सिरन टर्बटास सिनार मस कम्युनिकासी टेक्नोलोजी कम्पनी अन्तर्गतको इन्डोनेसियाली बहु राष्ट्रिय कम्पनी सिनार मसको सहायक कम्पनी हो। यो अौपचारिक रूपमा चौथो पुस्ता सञ्जालको प्रयोग गरी सञ्चालन हुने गरेको छ भने यो सन् २०१४ देखि सिडिएमए प्रविधिबाट यसमा रूपान्तरण भएको थियो। सन् २०१८ को हालैको एक तथ्याङ्क अनुसार, स्मार्टफ्रेनका १ करोड दश लाख सक्रिय ग्राहकहरू रहेकन छन् जसले गर्दन यो इन्डोनेसियाको ५अौँ ठूलो दूरसञ्चार कम्पनी बनेको छ।

स्मार्टफ्रेनले इन्डोनेसियाको राजधानी र ठूला सहरहरूमा गरी २०० भन्दा बढी सहरहरूमा ताररहित आवाज तथा डाटा सेवा सञ्चालन गर्ने गर्दछ। यसले सो सेवा प्रदान गर्नका लागि भिओएलटिईको प्रयोग गर्दछ। सन् २०१५ मा, कम्पनीले दीर्घकालीन क्रम विकास- उन्नतको प्रक्षेपण गरेको थियो। उक्त सेवालाई सञ्चालनमा ल्याउने यो इन्डोनेसियाको पहिलो कम्पनी बनेको थियो जसको डाउनलोड गति ३०० मेगाबाइट प्रति सेकेण्ड सम्म पुगेको थियो।

## इतिहास 
२२ मार्च २०११ भन्दा अघि, पर्सिरन टर्बटास स्मार्टफ्रेन दूरसञ्चार (स्मार्टफ्रेन)को मूल नाम पर्सिरन टर्बटास स्मार्ट टेलिकम टिबिके र 
पर्सिरन टर्बटास मोबाइल-८ दूरसञ्चार टिबिके रहेको थियो।  पर्सिरन टर्बटास मोबाइल-८ दूरसञ्चार टिबिके मूल रूपमा पर्सिरन टर्बटास ग्लोबल मेडियाकम टिबिकेको स्वामित्वमा रहेको थियो। तथापि, वित्तीय सङ्कट र उत्पादन बिक्रीमा आएको गिरावटका कारण, कम्पनीलाई १२ अगष्ट, २००९ मा सिनर मास समूहले अधिग्रहण गरेको थियो र २३ मार्च २०११ मा यसको नाम परिवर्तन गरेर पर्सिरन टर्बटास स्मार्टफ्रेन दूरसञ्चार टिबिके राखिएको थियो।

## प्रतिस्पर्धीहरू 
स्मार्टफ्रेन इण्डोनेसियनको ५अौँ सबैभन्दा ठूलो दुरसञ्चार सेवा प्रदायक हो। यसका मुख्य प्रतिस्पर्धीहरू: इन्डोनेसियाको सबैभन्दा ठूलो दूरसञ्चार कम्पनी टेलकमसेल, एक्सएल आजियाटा, र ओरिदूको सहायक इण्डोस्याट ओरिडु हुन्।

## एड्रोम्याक्स ब्राण्ड 
स्मार्टफ्रेनले एन्ड्रोम्याक्स ब्राण्ड अन्तर्गत 
उत्कृष्ट उपकरणहरू उत्पादन गर्न हिसन्से, हायर, जेटटिई जस्ता केही चीनमा आधारित स्मार्टफोन निर्माताहरूसँग साझेदारी गरेको छ। यी फोनहरू या त सिडिएमए २००० १x वा दीर्घकालीन सञ्जालका नयाँ ढाँचाहरूमा सञ्चालन गर्दछन्।

## नाराहरू
### स्मार्ट दूरसञ्चारको रूपमा
* **रस्मार्ट, हेबत, हेमत** (सन् २००६-२०११)

## मोबाइल-८ दूरसञ्चारको रूप
#### फ्रेन
१) **कार्तु सेलुलरकु** (सन् २००३-२००६)

२) **सेलुलर फिलिहन सेरदास** (सन् २००६-२००८)

३) '''मुरा, टिडक 'रिपोट'' (सन् २००८-२००९)

४) **हेमत, टिडक रिपोट** (सन् २००९-२०११)

#### हेपी
* **पास्ति लेबिह उण्टुङ** (सन् २००८-२०१०)

### स्मर्टफ्रेनको रूपमा
* **लिभ स्मार्ट** (सन् २०११-२०१८)
* **फोरजी गो फर इट** (सन् २०१५-२०१८, स्मार्टफ्रेनको प्रक्षेपण पश्चात्)
* **हेबत, हेमात, सेपात** (सन् २०१८-हाल)
* **जुवारनया 
इण्टरनेट अनलिमिटेड** (सन् २०१८-हाल)

## सन्दर्भ सामग्रीहरू 
## बाह्य कडीहरू 
** आधिकारिक वेबसाइट

श्रेणी:इन्डोनेसियाका दूरसञ्चार कम्पनिहरू
चीन नेटकम

**चीन नेटकम** वा **जुङ्गो वाङथोङ** (), सिएनसिको रूपमा पनि संक्षिप्त, जनवादी गणतन्त्र चीनको पूर्व दूरसञ्चार सेवा प्रदायक कम्पनी हो। चिनियाँ सरकारले यसलाई अगष्ट १९९९ मा गठन गरेको थियो जसको प्रमुख उद्देश्य भनेको आन्तरिक लगानीको प्रयोग गरी देशमा उच्च गतिको इन्टरनेट सञ्चार निर्माण गर्न सक्षम बनाउनु थियो।

## क्षेत्र 
जुङ्गो वाङ्थोङ मुख्य भूमि चीनमा तार-लाइन दूरसञ्चार सेवाहरूको एक प्रदायक थियो जसले मुख्य रूपमा चीनको उत्तरी क्षेत्रहरूमा सेवा सञ्चालन गर्दथ्यो। कम्पनीले देश भरि एक नयाँ विस्तृत पट्टि इण्टरनेट मेरुदण्ड बनाइरहेको थियो। यो चीन दूरसञ्चार निगम पछि मुख्य भूमि चीनमा लोकप्रिय दूरसञ्चार कम्पनीको रूपमा देखिएको थियो र यो एक अर्ध मोबाइल व्यक्तिगत दूरभाग प्रणालीमा सञ्चालित थियो।

परम्परागत रूपमा, कम्पनीले आफ्ना सेवाहरू चीनको उत्तरी प्रदेशहरू र चीनका प्रमुख व्यापारिक केन्द्र साङ्घाई, ग्वानडोङ, बेइजिङ, हेबेई, हेनन, साङ्डोङ, टियानजिन र लाओनिङमा सञ्चालन गर्दथ्यो। तथापि, यसले आफ्नो सेवा देशका अधिकांश प्रदेशहरूमा सञ्चालन गरेको थियो।

एडिएसएल इण्टरनेट सेवा (यो उत्तर चीन बाहिरका क्षेत्रहरूमा सधैं उपलब्ध थिएन) का साथसाथै, कम्पनीले इन्टरनेट संस्थिति सेवाहरूको पनि उपलब्ध बनाउँथ्यो। यसबाहेक, जुङ्गो वाङ्थुनले सन् २००८ को बेइजिङ ओलम्पिकको आधिकारिक दूरसञ्चार सञ्चालक तथा साझेदारको भूमिका निर्वाह गरेको  थियो र ओलम्पिक खेलहरूको आयोजक समितिको लागि निश्चित लाइन दूरसञ्चार सेवाहरू पनि यसले प्रदान गरेको थियो।

## इतिहास 
कम्पनीले सन् १९९९ मा उच्च-गति डाटा सञ्जालहरूको लागि थोक बिक्रेताको रूपमा सुरू व्यवसाय सञ्चालन गरेको थियो जसको मुख्यालय साङ्घाईमा रहेको थियो। यसको समर्थन जियाङ जेमिनका छोरा ज्याङ मियानहेङ, र लिजेण्ड कम्प्युटर (हाल लेनोभो) का अध्यक्ष लियु चुआञ्जीले गरेका थिए। तथापि  त्यस समयमा चीन दूरसञ्चार निगम (जुङ्गो डियानसिन)ले दूरसञ्चार बजारमा एकाधिकार बनाएका कारण व्यापार आंशिक रूपमा कमजोर भएको थियो।

जुङ्गो वाङथोङको अनुमतिपत्र खारेज हुने अवस्थामा पुगेको थियो। भाग्यवस जुङ्गो वाङथोङ लागि, जियाङका छोराको समर्थनमा, चिनियाँ सरकारले चिन दूरसञ्चारक एकाधिकार तोड्दै जुङ्गो वाङथोङलाई चीनमा दूरसञ्चारको प्रमुख तेस्रो सम्पत्तिको रूपमा स्वीकृत प्रदान गरेको थियो। ती सम्पत्तिहरू अधिकांश उत्तरी प्रदेशहरूमा अवस्थित छन्।

## जुङ्गो यन्थुङसँग (चीन युनिकम) समायोजन 
जुङ्गो वाङथोङ, चीन सञ्जाल सञ्चार समूह नामक निगमको एक सहायक कम्पनी थियो।

२ जून २००८ मा, चिनियाँ दूरसञ्चार निगमलाई आफ्नो सिडिएमए सञ्जाल बेचेपछि वाङथोङले जुङ्गो यन्थुङसँग समायोजन गर्ने आफ्नो योजनाको घोषणा गरेको थियो। संयुक्त कम्पनीसँग जुङ्गो वाङथोङको सबै सम्पत्ति र जुङ्गो यान्थुङको राष्ट्रव्यापी रूपमा छरिएर रहेको विश्वव्यापी मोबाइल सञ्चार प्रणाली सञ्जालका १२५ मिलियन ग्राहकहरूको रहेका छन् र यसको साथसाथै यसको सानो डायल-अप र एडिसएसएल इण्टरनेट सेवा प्रदायक व्यवसाय पनि रहेको छ।

समायोजन ६ अक्टोबर २००८ मा सम्पन्न भएको थियो। जुङ्गो वाङथोङ पूर्ण रूपमा स्वामित्व प्राप्त जुङ्गो यान्थुङको सहायक कम्पनी बनेको थियो र यसका सेयरहरू हङकङ सेयर बजारमा सूचीत भएको थियो।

## सन्दर्भ सामग्रीहरू 
## बाह्य कडीहरू 
* चीन नेटकम (आधिकारिक वेबसाइट)

श्रेणी:चीनका दूरसञ्चार कम्पनीहरू
श्रेणी:चीनका इन्टरनेट सेवा प्रदायकहरू
आइटकी

**आइटकी** एक शैक्षिक प्रविधि वेबसाइट हो जसले विदेशी भाषाहरूको विद्यार्थीहरूलाई मातृभाषीहरूसँग भाषाको माध्यमबाट जडान गर्न मद्दत गर्दछ। आइटकी प्रयोगकर्ताहरूले शिक्षकको लागि खोजी गर्न, व्यवस्था गर्न र भाषा पाठहरूको लागि तिर्न सक्दछन्। आइटकी शिक्षकहरूले प्रोफाइल सृजना गर्न, र व्यक्तिगत प्रतिष्ठा निर्माण गर्न सक्दछन्। साइटले विद्यार्थीहरूलाई शिक्षणको लागि १ जना विद्यार्थीलाई एक जना अनलाइन शिक्षक उपलब्ध गराउँदछ। वेबसाइटले शिक्षकहरूलाई स्वतन्त्र रूपमा स्वतन्त्र  रकम आर्जन गर्न पनि अनुमति दिन्छ। कम्पनीको प्रधान कार्यालय हङकङ र साङ्घाईमा रहेका छन्।

प्रयोगकर्ता वा पाठकहरूले एक व्यवसायीक शिक्षकद्वारा सिकाइएको अनलाइन भाषा पाठहरूलाई छनौट गर्न सक्दछ, जसले संरचनागत शिक्षा योजना वा एक समुदाय शिक्षक प्रदान गर्दछ। विद्यार्थीहरूले यसलाई आपसी भाषा विनिमयको लागि एक मञ्चको रूपमा प्रयोग गर्न सक्दछन्।

## इतिहास 
सन् २००७ मा, केभिन चेन र योङ्ज्यु जियाङले आइटकीलाई एक अनलाइन भाषा विनिमय समुदायको रूपमा स्थापना गरेका थिए। सुरुमा, यो जालस्थल समुदायको लागि निःशुल्क सुविधाहरू निर्माणमा केन्द्रित थियो। सन् २००९ मा, साइटले भाषा सिकाउने शिक्षकहरूका लागि सेवा प्रदान गरे वापत पैसा कमाउन अनुमति दिदै, शिक्षक बजारको सुरू गरेको थियो। आइटकीमा शिक्षकहरूले आफ्नै मूल्य र समय तालिका राख्न सक्छन्। 

सन् २०१२ मा, आइटकीले स्वतन्त्र लगानीकर्ताहरूबाट कोष सङ्कलन गरेको थियो। सन् २०१६ मा, आइटकीले १ करोड भन्दा बढी प्रयोगकर्ताहरूको साथ बैडुमा लगानी गरेको चिनियाँ शैक्षिक कम्पनी हुजियाङबाट ३० लाख अमेरिकी मिलियन डलर उठाएको थियो।

जुलाई २०१७ सम्म, आइटकीसँग १०० भन्दा बढी देशका ३० लाख भन्दा बढी प्रयोगकर्ताहरू, र ५००० भन्दा बढी शिक्षकहरू रहेका छन्।  अङ्ग्रेजी अध्ययन गर्ने सबैभन्दा लोकप्रिय भाषा हो र त्सस पछि स्पेनी, फ्रान्सेली , चिनियाँ, र जापानी भाषा रहेका छन्। साइटले जोखिममा परेको दक्षिण अफ्रिकी भाषा खोसाको साथ १०० भन्दा बढी भाषाहरू प्रस्ताव गर्दछ।

फेब्रुअरी २०१६ मा, आइटकीले नयाँ लोगो र बनावटको साथ आफ्नो वेबसाइटलाई पुन सुरु गरेको थियो। सोही महिनामा, आइटकीले आफ्नै स्वतन्त्र एन्ड्रोइड अनुप्रयोग पनि सुरू गरेको थियो।

## आइटकीका फाइदाहरू 
यसका केहि फाइदाहरूले गर्दा यो भाषा सिक्ने संसाधनहरूको रूपमा पहिलो स्थानमा रहेको छ।
एक व्यक्तिसँग कुरा गर्न सक्षम हुनुले दिमागी जडानमा विकास गर्दछ जुन अन्य स्रोतहरूसँग प्राप्त गर्न नसकिने विचारहरूले गर्दा यो उत्तम उपकरण हो भनेर दावी गरेका छन्।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट

श्रेणी:चिनियाँ शैक्षिक वेबसाइटहरू
श्रेणी:भाषा शिक्षण वेबसाइटहरू
कतार दूरदर्शन

**कतार दूर्दशन**, () (अरबी उच्चारण - तिलिफिज्युन कतार) कतार टिभी वा क्युटिभीको रूपमा संक्षिप्त), कतार सरकारको स्वामित्वमा रहेको, कतारी सार्वजनिक सेवा अन्तर्गतको राष्ट्रिय दूर्दशन च्यानल हो जुन कतारी सामान्य प्रसारण निगम र राष्ट्रिय दूरदर्शन निगमको स्वामित्व रहेको छ। यसको सञ्चालन पनि यसै निगमले गर्ने गर्दछ। च्यानलले समाचार, आर्थिक समाचार, वृत्तचित्र, धार्मिक कार्यक्रम र मनोरञ्जन सहित विभिन्न कार्यक्रमहरूको प्रसारण गर्दछ। यसको प्रधान कार्यालय कतारको राजधानी दोहामा रहेको छ जहाँबाट यो प्रसारण हुने गर्दछ। यो अरबी भाषामा मात्र प्रसारण हुने गर्दछ।ا

सन् १९७० मा सुरुवात भएको यस च्यानलले देशव्यापी रूपमा आफ्नै कार्यक्रमहरू सञ्चालन र प्रसारण गर्ने गर्दछ। कार्यक्रमहरू ५० किलोवाट ट्रानसमिटरको प्रयोग गरी प्रत्येक्ष दिन तीन देखि ४ घण्टा सम्ममा प्रसारण हुने गर्दछ। यसले सन् १९९३ सम्ममा कतारी दूर्दशन क्षेत्रमा एकाधिकार कायम गरेको थियो र पछि यसलै आफ्नो सहायक उपग्रह दूरदर्शनको प्रसारण गरेपछि यसको एकाधिकार भङ्ग भएको थियो। हाल धेरै दूरदर्शन च्यानलहरू खुलेता पनि यो स्थानिय बासिन्दाहरूका माझ लोकप्रिय छ।

## च्यानलको बारेमा 
कतार राज्य दूरदर्शनको गठन भए पश्चात् यसलाई सन् १९७० मा सुरुवात गरिएको थियो। त्यतिबेला यसको प्रसारण  कालो र सेतो रङ्गमा मात्र उपलब्ध थियो। सन् १९७४ मा, यसको प्रसारणलाई रङ्गीन बनाइएको थियो।

सन् १९८२ मा, दोस्रो ३७ नामक च्यानल अङ्ग्रेजीमा प्रसारण गरिएको थियो र यसले अमेरिकी र भारतीय शृङ्खला र चलचित्रहरूका साथसाथै वृत्तचित्र र हास्य श्रव्य दृश्यहरू पनि प्रसारण गरेको थियो। यसले खेल तथा महत्त्वपूर्ण घटनाहरूको पनि प्रत्यक्ष प्रसारण गरेको थियो। यो च्यानल २७ जुलाई २०१४ मा बन्द भएको थियो।

सन् १९८१ मा, कतार दूरदर्शनले ४४ नामक दूर्दशन व्यवसाय स्टुडियो खोलेको थियो जुन २० वर्ष पछि बन्द भएको थियो र बिएन स्पोर्ट (पूर्व अल जजीरा खेलकुद) को भाग बनेको थियो। सन् १९९८ मा, पहिलो उपग्रह च्यानल उपग्रह मार्फत शुरू गरिएको थियो जसमा अरबस्याट, नाइलस्याट र हट बर्ड समावेश छन्

## पहिलो चरणको विकास 
सन् २००० मा, दूर्दशनमा ढाँचा लोगो, कार्यक्रम प्रकार, विज्ञापन, आदिको रूपरेखा परिवर्तन गरिएको थियो।

कतार टेलिभिजनले रमजानमा ऐतिहासिक वार्षिक नाटकहरू निर्माण गर्दै आएको छ। सन् २०११ को बीचमा दूर्दशन भवनको नजिक नयाँ कार्यक्रम स्टुडियो स्थापना गर्ने घोषणा गरिएको थियो।

## सन्दर्भ सामग्रीहरू 
## बाह्य कडीहरू 
*आधिकारिक वेबसाइट
*

श्रेणी:कतारका दूरदर्शन च्यानलहरू
श्रेणी:कतारका दूरदर्शन सञ्जालहरू
डोकोमो प्यासिफिक

**डोकोमो प्यासिफिक** () जापानी अग्रणी बहुराष्ट्रिय दूरसञ्चार कम्पनी एनटिटि डोकोमोको पूर्ण स्वामित्वमा रहेको एक सहायक कम्पनी हो।
मोबाइल सेवा, दूरदर्शन, इण्टरनेट र दूरभाष सेवाहरूलाई समावेश गर्न संयुक्त प्रस्तावहरूको साथ, डोकोमो प्यासिफिकले ग्वाम र उत्तरी मारियाना टापुमा सेवा प्रदान गर्ने गर्दछ। यो दूरसञ्चार र मनोरञ्जन सेवाहरूको सबैभन्दा ठूलो प्रदायक हो साथसाथै यसले क्षेत्रहरूमा सेनाहरूको स्थापना पनि गर्दछ।

## इतिहास 
तमुनिङमा प्रधान कार्यालय भएको यस कम्पनी, ग्वामसेल सञ्चार र हाफाटेलको समायोजित कम्पनी हो। यसलाई डिसेम्बर २००६ मा, जापानी कम्पनी एनटिटि डोकोमोले अधिग्रहण गरेको थियो जून जापानी सञ्चार कम्पनी निपोन टेलिग्राफ एण्ड टेलिफोनको एक सहायक कम्पनी हो।

अधिग्रहणले एनटिटि डोकोमोलाई ग्वाममा यसको प्रविधि बाँडफाँड गर्ने अवसर प्रदान गरेको थियो जसमा डोकोमो प्यासिफिकमा उल्लेखनिय लगानी तथा वृद्धि समावेश छ।

अक्टोबर २००८ मा, डोकोमो प्यासिफिक ग्वामाा पहिलोपटक द्रुत गतिको साढे तेस्रो पुस्ता सञ्जाल सञ्चालन गर्ने पहिलो कम्पनी बनेको थियो। नोभेम्बर २०११ मा, डोकोमो प्यासिफिकले चौथो पुस्ता सञ्जाल सेवाको सुरुवात गरेको थियो भने यसले अक्टोबर २०१२ मा उन्नत चौथो पुस्ता सञ्जालको प्रक्षेपण गरेको थियो।

## अवलोकन 
ग्वाम ताररहित दूरभाष कम्पनी, (ग्वाम ताररहित वन ब्राण्ड नाम "हाफटेल") जसले मूल रूपमा ग्वाममा विश्वव्यापी मोबाइल सञ्चार प्रणालीको प्रयोग गरी मोबाइल फोन व्यवसाय चलाउँदछ।
ग्वाम साइपानमा सिडिएमए प्रणाली प्रयोग गरेर मोबाइल फोन व्यवसायको पनि विकास गरेको छ।

मार्च २००६ मा, एनटिटि डोकोमोले एक नयाँ स्थापना गरिएको लगानी नियन्त्रक कम्पनी मार्फत पूर्ण रूपमा ग्वामसेलको अधिग्रहण गर्ने घोषण गरेको थियो। ग्वामसेलले, गुवाम ताररहितको व्यापार स्थानान्तरणको रूपमा दुई कम्पनीहरूको एकीकरण गर्ने घोषणा गरेको थियो। सोही वर्षको नोभेम्बरमा सङ्घीय सञ्चार आयोगले यस अधिग्रहणलाई अनुमोदन गरेको थियो, र यसलाई आधिकारिक रूपमा जापानी बहुराष्ट्रिय दूरसञ्चार कम्पनी एनटिटि डोकोमोले अधिग्रहण गरेको थियो। अक्टोबर २००८ मा, ग्वाम सेलुलरको कम्पनी नाम परिवर्तन गरी हालको नाम डोकोमो प्यासिफिकमा राखिएको थियो।

यसले नोकिया, मोटोरोला, एचटिसी र ब्ल्याकबेरी जस्ता कम्पनीहरूसँग पनि सम्झौता गरेको छ। यसले ताररहित दूरसञ्चार सेवा प्रदान गर्ने उपकरण पेजरका निर्माताहरूसँग पनि सम्झौता गरेको छ। मे २०१३ मा, ग्वाममा केबल दूरदर्शन र इण्टरनेट सेवा सञ्चालन गर्ने कम्पनी एमसिभीलाई
मोबाइल फोन, ल्याण्डलाइन आदि प्रदान गर्दै  एक व्यापक दूरसञ्चार कम्पनी बन्ने उद्देशका साथ सेवा समायोजन गरिएको थियो।

## सन्दर्भ सामग्रीहरू 
श्रेणी:एनटिटि डोकोमो
श्रेणी:ग्वामका दूरसञ्चार कम्पनीहरू
बायन दूरसञ्चार

**बायन दूरसञ्चार निगम** (बायन टेल), फिलिपिन्समा आधारित एक दूरसञ्चार कम्पनी हो जसले मनिला महानगरीय क्षेत्र, बिकोल र संयुक्त रूपमा भिसाया र मिन्दनाओ स्थानीय विनियम सेवा क्षेत्रहरूमा यसले सेवा सञ्चालन गर्दछ। यसले दुई करोड पचास लाख भन्दा बढी ग्राहकहरूलाई सेवा प्रदान गर्दछ जुन देशको ३३% जनसङ्ख्या हो। बायन दूरसञ्चार ग्लोब दूरसञ्चारको पूर्ण सहायक कम्पनी हो। बायन टेलले डाटा र सञ्चार सेवाहरू प्रदान गर्दछ। कम्पनीको प्रधान कार्यालय फिलिपिन्सको प्रमुख तथा सर्वाधिक जनसङ्ख्या भएको सहर केजान सहरमा अवस्थित छ। कम्पनी फिलिपिन्सको अग्रणी दूरसञ्चार कम्पनी ग्लोब दूरसञ्चारको पूर्ण सहायक कम्पनी हो। कम्पनीले लामो दूरीमा अन्तर्राष्ट्रिय दूरसञ्चार सेवा पनि प्रदान गर्दछ। यो निजी कम्पनीको रूपमा स्थापना भएको थियो।

## इतिहास 
कम्पनीको स्थापना सन् १९८६ मा निजी कम्पनीको रूपमा भएको थियो। बायन टेल बायन दूरसञ्चार नियन्त्रक निगमद्वारा सञ्चालित कम्पनी हो जसलाई पूर्व अन्तर्राष्ट्रिय सञ्चार निगम पनि भनिन्थ्यो। यसको स्थापना १८ अप्रिल १९६१ मा भएको थियो भने यो संयुक्त राज्य अमेरिकामा आधारित थियो।

बायन टेलका अवस्थित राष्ट्रव्यापी सञ्जालहरू उपग्रह, स्थलीय र भूमि / पनडुब्बी आधारित केबल सुविधाहरू मिलेर बनेको छ। सञ्जालले राष्ट्रिय अङ्कीय प्रसारण सञ्जालमा क्षमताहरूको समावेश गर्दछ जून ६ वटा फिलिपिनी दूरसञ्चार वाहकहरूको संयुक्त परियोजना मध्येको एक हो।

फिलिपिन्सको राष्ट्रिय अङ्कीय प्रसारण सञ्जाल 
एक प्रमुख वैकल्पिक दूरसञ्चार मेरुदण्ड हो जसलाई फिलिपिन्स लामो दूरी दूरभाष कम्पनीले सञ्चालन गर्दछ।

right|thumb|बायन दूरसञ्चारको पुरानो लोगो (१९८६ देखि  २००८)

## स्वामित्व, संरचना तथा सम्बद्धहरू 
बायन टेलको ५८.४% को स्वामित्व फिलिपिन्सको बहु उद्योग कम्पनी लोपेक होल्डिङ कम्पनीको नियन्त्रणमा रहेको छ। कम्पनीका अन्य मुख्य शेयरधनी एआइएफ हो।  उक्त एआइएफ कम्पनीका प्रमुख लगानीकर्ताहरू संयुक्त राज्य अमेरिकाको रूसेल कम्पनी, विश्व विकास बेङ्कको अन्तर्राष्ट्रिय वित्त निगम र एसियाली विकास बेङ्क हुन्।

बायन दूरसञ्चार नियन्त्रक निगम अन्तर्गतका प्रमुख कम्पनीहरू बिटिआई (९८% स्वामित्व) र मारिफिल होल्डि निगम (१००% स्वामित्व) हुन् जसले  एक्स्टेलकम र नागाटेल क्रमशः ४७ र ९१.५% स्वामित्वको नियन्त्रण गर्दछन्।

## ग्लोब दूरसञ्चारद्वारा कम्पनीको अधिग्रहण 
ग्लोब दूरसञ्चार, देशको सबैभन्दा ठूलो दूरसञ्चार कम्पनी हो जसले सफलतापूर्वक एक खरीद सम्झौता मार्फत बायनटेलको अधिग्रहण गरेको थियो। सन् २०१२ मा ग्लोब दूरसञ्चारले बायज दूरसञ्चारको ऋणको लागि ठेक्काको आह्वान गरेको थियो। 

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट

श्रेणी:फिलिपिन्सका दूरसञ्चार कम्पनीहरू
श्रेणी:फिलिपिन्सका इन्टरनेट सेवा प्रदायकहरू
श्रेणी:ग्लोब दूरसञ्चारका सहायकहरू